**ACORDS DE LA JUNTA DIRECTIVA D'ISVAT - Gener 2023**
**Assistència a domicili i Centre de Dia**
• En el dilema entre realitzar aquesta iniciativa en solitari o afrontar-ho en col·laboració amb altres entitats, s'ha avançat en les converses amb la Fundació de l'Hospital de Sant Celoni per concretar una aliança amb ells (creant una fundació específica a l'efecte o participant en la Fundació de l'Hospital ja existent).
• L'actual empresa gestora de l'Atenció Domiciliària accepta ambdós plantejaments sempre que es prioritzi la gestió a favor del territori.
• Pendents encara de la concreció dels detalls de l'operació exposada, a determinar a curt termini, ISVAT s'inclina per prioritzar l'opció de col·laborar amb l'Hospital sempre que es respecti el calendari que es vol, deixant clar, però, que si, aquest no es compleix, es reserva el dret de recuperar l'alternativa de fer-ho pel seu compte.

**Jornades anuals de coneixement sobre la vall**
• S'ha acordat, amb la direcció del Parc Natural del Montseny, de fer unes jornades anuals sobre un tema de la vall que se situï dins el Parc.
• Enguany es farà sobre "La Calma", després de setmana santa. Hi haurà unes xerrades sobre les condicions naturals i culturals d'aquest indret, una exposició de fotografies i una excursió guiada.

**Iniciativa econòmica i empresarial al Baix Montseny**
• Es concreta definitivament el programa de la Jornada sobre aquest afer, a celebrar el pròxim 16/03/2023, a Sant Celoni, que s'organitza conjuntament amb el Cercle econòmic i social Baix Montseny i PIMEC, amb la col·laboració dels ajuntaments de Sant Celoni i Santa Maria de Palautordera, havent-se afegit darrerament el Nou9.
• Es contempla fer inscripció, amb una despesa de 15:00-€ pel dinar.
• Un cop acabat l'esdeveniment, es farà un dossier amb informació sobre el territori i un resum de les ponències realitzades.

**Enquesta per la formació professional**
• Fins ara s'han enregistrat 105 enquestes i en falten unes 37 de Palau, a més de les del Montseny.
• Es preveu tancar el treball de camp aquest mes de gener i, immediatament després, valorar la informació rebuda per tal de poder presentar resultats a finals del mes vinent.
• Farem un dossier i el presentarem als ajuntaments i als instituts.

**Homenatge**
• Es decideix canviar la data, perquè el dia inicialment previst coincideix amb la preparació d'un acte musical d'en Joan Martí, així com la denominació de l'acte. No es parlarà d'homenatge sinó de festa d'ISVAT en la que es farà un reconeixement a una persona singular que representa els valors de l'entitat (iniciativa social, col·laboració, participació, etc.).

**Cultura**
• La inscripció al taller sobre "Secrets de l'art" s'inicia el dia 15/01/2023 i el començament de les activitats serà a partir del dijous 2 de febrer…
• La segona quinzena de febrer es preveu realitzar una excursió al castell de Sant Ferran, a Figueres.

**Grup d'ajuda mútua (GAM)**
• S'han apuntat 2 voluntaris més i s'han organitzat 3 grups de treball amb les escoles: un pels nou vinguts, un altre de reforç del català i un darrer per treballar la comprensió. En total s'atén a uns 15/17 nens.

**Programa d'activitats pel 2023**
• Es preveu una reunió a la Granja Escola el 17/02/2023 per treballar-ho..

**Diversos**
• S'aprova atraçar mitja hora la convocatòria de les reunions ordinàries per facilitar l'assistència.
• També s'acorda que es demanarà opinió a les candidatures que es presenten a les eleccions vinents municipals sobre una relació de temes a determinar que preocupen a l'associació.